Komisijos reglamentas (EB) Nr. 704/2001
2001 m. balandžio 6 d.
iš dalies keičiantis Reglamentą (EB) Nr. 2300/97 dėl išsamių Tarybos reglamento (EB) Nr. 1221/97, nustatančio bendrąsias medaus gamybos ir prekybos gerinimo priemonių taikymo taisykles, įgyvendinimo taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. birželio 25 d. Tarybos reglamentą (EB) Nr. 1221/97, nustatantį bendrąsias medaus gamybos ir prekybos gerinimo priemonių taikymo taisykles [1], su pakeitimais, padarytais Komisijos reglamentu (EB) Nr. 2070/98 [2], ypač į jo 5 straipsnį,
kadangi:
(1) Komisijos reglamente (EB) Nr. 2300/97 [3] su paskutiniais pakeitimais, padarytais Reglamentu (EB) Nr. 1438/2000 [4], yra pateiktos medaus gamybos ir prekybos gerinimo priemonių įgyvendinimo nuostatos.
(2) Tarybai ir Europos Parlamentui pateiktos Komisijos ataskaitos dėl Tarybos reglamento (EB) Nr. 1221/97, nustatančio bendrąsias medaus gamybos ir prekybos gerinimo priemonių taikymo taisykles [5], išvadose numatyta supaprastinti administravimą, kad, kalbant apie ankstesniais metais įteiktas programas, kasmet valstybės narės galėtų pateikti tiesiog jų pakeitimus arba pataisymus.
(3) Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2300/97 2 straipsnio 1 dalis pakeičiama taip:
"1. Valstybės narės kasmet iki balandžio 15 d. praneša savo programas Komisijai. Tačiau kalbant apie ankstesniais metais praneštas programas, jos gali pranešti tiesiog jų pakeitimus arba patikslinimus."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. balandžio 6 d.